rejauldu/bengali-wikipedia huggingface dataset:
আবু সালেহ মোহাম্মদ নাজমুল হক সাগর (জন্ম: ১৩ ফেব্রুয়ারি ১৯৭২) একজন বাংলাদেশী চিকিৎসক, রাজনীতিবিদ ও সাবেক সাংসদ। ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি মেহেরপুর-২ আসনের সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন  নাজমুল হক ১৯৭২ সালের ১৩ ফেব্রুয়ারি মেহেরপুরের গাংনী উপজেলার মোহাম্মদপুর গ্রামে জন্মগ্রহণ করেন। তিনি প্রয়াত রাজনীতিবিদ মোহাম্মদ নুরুল হক ও নূরজাহান হকের একমাত্র ছেলে। নাজমুল হকের বোন সেলিনা আখতার বানু দশম জাতীয় সংসদে সংরিক্ষত নারী আসনের সদস্য ছিলেন।   শিক্ষাজীবন  নাজমুল হকের শিক্ষাজীবন শুরু হয় গ্রামের প্রাথমিক বিদ্যালয়ে। পরবর্তীতে তিনি হাজী ভরষ উদ্দিন মাধ্যমিক বিদ্যালয় ও গাংনী পাইলট স্কুলে লেখাপড়া করেন। স্কুল জীবন শেষে তিনি ঢাকার নটর ডেম কলেজে বিজ্ঞান বিভাগে ভর্তি হন। সেখান থেকে উচ্চমাধ্যমিক শিক্ষা সম্পন্ন করে তিনি রাজশাহী মেডিকেল কলেজে ভর্তি হন এবং সেখান থেকে থেকে এমবিবিএস ডিগ্রি লাভ করেন। তিনি ছাত্রলীগের রাজশাহী মেডিকেল কলেজ শাখার সভাপতি ছিলেন।   কর্মজীবন  কর্মজীবনে নাজমুল হক , ঢাকার কয়েকটি স্বনামধন্য বেসরকারি হাসপাতালে কর্মরত ছিলেন। তিনি ২৩তম বিসিএস-এ সুপারিশপ্রাপ্ত হয়ে চিকিৎসা কর্মকর্তা হিসেবে যোগদান করেন। পরবর্তীতে রাজনীতিতে যোগদানের জন্য তিনি সরকারি চাকরি ছেড়ে দেন। তিনি স্বাধীনতা চিকিৎসক পরিষদের সদস্য।   রাজনীতি  ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগ মনোনীত প্রার্থী হিসেবে মেহেরপুর-২ আসনের সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   আরও দেখুন   দ্বাদশ জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:মেহেরপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:দ্বাদশ জাতীয় সংসদ সদস্য
রিকো মার্ক লুইস (; জন্ম: ২১ নভেম্বর ২০০৪; রিকো লুইস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৯ সালে, লুইস ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২৩ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন রিকো মার্ক লুইস ২০০৪ সালের ২১শে নভেম্বর তারিখে ইংল্যান্ডের বুরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লুইস ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ১৭ ম্যাচে অংশগ্রহণ করে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল ইংল্যান্ড  ২০২৩  ১  ০ সর্বমোট  ১  ০  তথ্যসূত্র  বহিঃসংযোগ                 বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
সনম পুরী (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।  প্রারম্ভিক জীবন  সনম পুরী নয়ডার বাল ভারতী পাবলিক স্কুল থেকে তার শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।  পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তার মা এবং ভাই সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।   ব্যান্ড ও অ্যালবাম  ২০১১ খ্রিষ্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তারা এসকিউএস সুপারস্টার্স নামক একটি অ্যালবাম বাজারে মুক্তি দেন। ২০১২ খ্রিষ্টাব্দে পুরী ভ্রাতৃদ্বয় সমর সনম নামক একটি অ্যালবাম মুক্তি দেন।   চলচ্চিত্রে  ২০১৩ খ্রিষ্টাব্দে সনম পুরীর গোরি তেরে প্যায়ার মেঁ নামক বলিউড চলচ্চিত্রে বিশাল-শেখর দ্বারা সুরারোপিত ধ্যাত তেরি কি গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে ইশক বুলাওয়া গানটিতে কণ্ঠ দেন।   চলচ্চিত্রে গান  চলচ্চিত্র সালগানসুরকারলেখক সহকারী গায়কভাষাসূত্র গোরি তেরে প্যায়ার মেঁ ২০১৩ ধ্যাত তেরি কি  বিশাল-শেখর কুমার অদিতি সিং শর্মা হিন্দি  ধ্যাত তেরি কি(রিমিক্স সংস্করণ) বিশাল-শেখর  গোরি তেরে প্যায়ার মেঁ(ম্যাশআপ সংস্করণ) বিশাল-শেখর কুমার, কৌসর মুনির, অন্বিতা দত্ত গুপ্তান মিকা সিং, মমতা শর্মা, শ্রুতি পাঠক, অদিতি সিং শর্মা, শঙ্কর মহাদেবন, শাল্মলী খোলগড়ে, কমল খান, নীতি মোহন, নিতেশ কদম, সুখবিন্দর সিং, সানা মৈদুত্তী  ইশক অ্যাকচুয়ালি লাকি টুনাইট  চিরন্তন ভট্ট  মনোজ যাদভ অ্যান মিচায়  লাকি টুনাইট(ক্লাব মিক্স)  হাসি তো ফাসী ২০১৪ ইশক বুলাওয়া  বিশাল-শেখর কুমার শিপ্রা গয়াল  দ্য অ্যামাজিং স্পাইডার-ম্যান ২ ম্যায় হু  সনম সমর পুরী, মনোজ যাদব   চান্দামামা কথালু এ কাঁধ মিকি মেয়ার বনমালি শ্বেতা পণ্ডিত তেলুগু  হামশকলস বরবাদ রাত  হিমেশ রেশমিয়া ময়ুর পুরী শাল্মলী খোলগড়ে হিন্দি  হামশকলস – ম্যাশআপ ময়ুর পুরী, সাব্বির আহমেদ, সমীর নীরজ শ্রীধর, নীতি মোহন, হিমেশ রেশমিয়া, শাল্মলী খোলগড়ে, অ্যাশ কিং, মিকা সিং, পলক মুচ্ছল    অ্যালবাম অ্যালবামসালগানসুরকারলেখক সহকারী গায়কভাষাসুত্র এসকিউএস সুপারস্টার্স ২০১১ অ্যায়সা লাগা সনম সমর পুরী  হিন্দি  বেহকা   বুঁদো সে  হাওয়া হাওয়া   হাওয়া হাওয়া(বাদ্য)  জান গয়া  তেরি আখোঁ সে   তুমসে  কোক ষ্টুডিও এপিসোড ৩ ২০১৩ পিঞ্জরা  ক্লিন্টন সেরেজ মনোজ যাদব জনিত গান্ধী  মাইক্রোম্যাক্স ইউনাইট ২০১৪ রুবারু এ. আর. রহমান প্রসূন জোশী বেনি দয়াল, রঘু দীক্ষিত, অপেক্ষা দান্দেকার, শ্রুতি পাঠক, নীতি মোহন, কমল খান, স্বরূপ খান বিভিন্ন  rowspan="3"  লগ যা গলে মদন মোহন(সনম দ্বারা পুনর্নির্মিত) রাজা মেহদি আলি খান  হিন্দি  এক লড়কি কো দেখা তো অ্যায়সা লগা রাহুল দেব বর্মণ জাভেদ আখতার  আপ কি নজরোঁ নে সমঝা মদন মোহন(সনম দ্বারা পুনর্নির্মিত) রাজা মেহদি আলী খান   তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক
কার্বাইলামাইন বিক্রিয়া (যা হফম্যান আইসোসায়ানাইড সংশ্লেষণ নামেও পরিচিত) হল একটি প্রাথমিক অ্যামাইন, ক্লোরোফর্ম এবং ক্ষারকের বিক্রিয়ার মাধ্যমে একটি আইসোসায়ানাইডের সংশ্লেষণ। রূপান্তরের জন্য ডাইক্লোরোকার্বিনের মধ্যস্থতা জড়িত।  দৃষ্টান্তমূলক হলো ফেজ স্থানান্তর অনুঘটক বেনজিলট্রাইথাইলামমোনিয়াম ক্লোরাইডের অনুঘটক পরিমাণের উপস্থিতিতে টার্ট বিউটলামাইন থেকে টার্ট - বিউটাইল আইসো সায়ানাইড এর সংশ্লেষণ।   বিক্রিয়াসহ বিস্তারিত কার্বিল অ্যামিন বিক্রিয়া (Carbylamine Reaction) একটি গুরুত্বপূর্ণ রাসায়নিক বিক্রিয়া যা প্রাথমিক অ্যামাইন, ক্লোরোফর্ম (CHCl₃), এবং শক্তিশালী ক্ষারের (যেমন: NaOH বা KOH) উপস্থিতিতে ঘটে। এই বিক্রিয়ার মাধ্যমে আইসোসায়ানাইড (isocyanide) বা কার্বাইলামিন গঠিত হয়, যা খুবই তীব্র ও বিরক্তিকর গন্ধযুক্ত।  R-NH2 + CHCl3 + 3KOH → R-NC + 3KCl + 3H2O যেখানেঃ  R-NH2 = প্রাথমিক অ্যামাইন CHCl3 = ক্লোরোফর্ম 3KOH = শক্তিশালী ক্ষার R-NC = আইসোসায়ানাইড  প্রধান বৈশিষ্ট্যঃ 1. শর্ত: শুধুমাত্র প্রাথমিক অ্যামাইন এই বিক্রিয়ায় অংশগ্রহণ করে। গৌণ (secondary) বা তৃতীয়িক (tertiary) অ্যামাইন এতে প্রতিক্রিয়া করে না।  2. গন্ধ: উৎপন্ন আইসোসায়ানাইডের তীব্র ও বিরক্তিকর গন্ধের কারণে এই বিক্রিয়াটি সহজেই শনাক্ত করা যায়।  3. ব্যবহার: প্রাথমিক অ্যামাইন শনাক্ত করার পরীক্ষায় এই বিক্রিয়া প্রয়োগ করা হয়।  অ্যানিলিনের জন্য অনুরূপ প্রতিক্রিয়া রিপোর্ট করা হয়েছে। এটি সেকেন্ডারি অ্যামিন প্রস্তুত করতে ব্যবহৃত হয়।   প্রাথমিক অ্যামাইনের জন্য পরীক্ষা  যেহেতু এটি শুধুমাত্র প্রাথমিক অ্যামাইনগুলির জন্য কার্যকর, কার্বিলামাইন প্রতিক্রিয়া তাদের উপস্থিতির জন্য একটি রাসায়নিক বিক্রিয়া হিসাবে ব্যবহার করা যেতে পারে। এই প্রসঙ্গে, প্রতিক্রিয়াটি সাইজেফ এর আইসোসায়ানাইড পরীক্ষানামেও পরিচিত।  এই প্রতিক্রিয়ায়, অ্যানালাইটকে অ্যালকোহলযুক্ত পটাসিয়াম হাইড্রক্সাইড এবং ক্লোরোফর্ম দিয়ে উত্তপ্ত করা হয়। যদি একটি প্রাথমিক অ্যামাইন উপস্থিত থাকে, তাহলে আইসোসায়ানাইড (কারবিলামাইন) গঠিত হয়, যা একটি দুর্গন্ধ দ্বারা নির্দেশিত হয়। কার্বিলামাইন পরীক্ষা সেকেন্ডারি এবং টারশিয়ারি অ্যামাইনগুলির সাথে ইতিবাচক প্রতিক্রিয়া দেয় না।  পরীক্ষার পদ্ধতি  1. একটি টেস্ট টিউবে প্রাথমিক অ্যামাইনের কিছু অংশ নিন। 2. এতে সমান পরিমাণ ক্লোরোফর্ম (CHCl₃) এবং শক্তিশালী ক্ষার (NaOH বা KOH) যোগ করুন। 3. টেস্ট টিউবটি হালকা গরম করুন। 4. যদি প্রাথমিক অ্যামাইন উপস্থিত থাকে, তবে তীব্র ও বিরক্তিকর গন্ধযুক্ত আইসোসায়ানাইড তৈরি হবে।  পরীক্ষার বৈশিষ্ট্যঃ 1. প্রাথমিক অ্যামাইনের জন্য নির্দিষ্টঃ শুধুমাত্র প্রাথমিক অ্যামাইন এই পরীক্ষায় অংশগ্রহণ করে। গৌণ এবং তৃতীয়িক অ্যামাইন এতে বিক্রিয়া করে না।  2. গন্ধের মাধ্যমে সনাক্তকরণঃ গঠিত আইসোসায়ানাইডের তীব্র ও অপ্রীতিকর গন্ধের কারণে এটি সহজেই শনাক্ত করা যায়।  3. অ্যানিলিনের ক্ষেত্রে প্রযোজ্যঃ অ্যারোম্যাটিক প্রাথমিক অ্যামাইন, যেমন অ্যানিলিন, এই পরীক্ষায় অংশগ্রহণ করে।  সতর্কতা আইসোসায়ানাইড অত্যন্ত তীব্র ও বিরক্তিকর গন্ধযুক্ত, তাই পরীক্ষাটি সঠিক বায়ুচলাচলের (ভেন্টিলেশন) ব্যবস্থায় করা উচিত। ক্লোরোফর্ম এবং ক্ষার ব্যবহারে সাবধান থাকতে হবে, কারণ এগুলো ত্বক ও শ্বাসযন্ত্রের জন্য ক্ষতিকর হতে পারে।   মেকানিজম  এই প্রক্রিয়াটিতে ডাইক্লোরো কার্বন অ্যামাইন যোগ করা হয়, যা ক্লোরোফর্মের ডিহাইড্রোহ্যালোজেনেশনের ফলে উৎপন্ন একটি প্রতিক্রিয়াশীল মধ্যবর্তী। পরপর দুটি বেস-মধ্যস্থ ডিহাইড্রোক্লোরিনেশন ধাপের ফলে আইসোসায়ানাইড তৈরি হয়। কেন্দ্র|ফ্রেমহীন|400x400পিক্সেল   এছাড়াও দেখুন    আইসোডিয়াজোমেথেন  কার্বেন   তথ্যসূত্র   বিষয়শ্রেণী:রাসায়নিক পরীক্ষা বিষয়শ্রেণী:জৈব বিক্রিয়া
মোহাম্মদ আজাদ আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মো. আজাদ আলীর জন্ম রাজশাহীর বাঘা উপজেলার আড়ানি পৌরসভার কুশবাড়িয়া গ্রামে। তার বাবার নাম আরজান আলী প্রামাণিক এবং মায়ের নাম রাজিয়া খাতুন। তার স্ত্রীর আজাদ সুলতানা। তাদের দুই ছেলে, এক মেয়ে।    কর্মজীবন  ১৯৭১ সালে বিশ্ববিদ্যালয়ের সম্মান শ্রেণীর তৃতীয় বর্ষের ছাত্র ছিলেন মো. আজাদ আলী। মুক্তিযুদ্ধ শুরু হলে প্রতিরোধ যুদ্ধে অংশ নেন তিনি। মে মাসে  ভারতে যান। জুন মাসের শেষে তাকে মুক্তিবাহিনীতে অন্তর্ভুক্ত করে চাকুলিয়ায় প্রশিক্ষণে পাঠানো হয়। প্রশিক্ষণ শেষে সাত নম্বর সেক্টরের লালগোলা সাবসেক্টর এলাকায় গেরিলা যুদ্ধ করেন। বেশ কয়েকটি গেরিলা অপারেশন করে তিনি খ্যাতি পান।   মুক্তিযুদ্ধে ভূমিকা  ১৯৭১ সালের ২২ নভেম্বর নাটোর জেলার অন্তর্গত ইশ্বরদী-রাজশাহী রেলপথের পাশে নাবিরপাড়ার কাছেই ছিল আবদুলপুর রেল জংশন। মুক্তিযুদ্ধকালে পাকিস্তান সেনাবাহিনী এই রেলপথ সচল রাখার জন্য ট্রেনে নিয়মিত টহল দিত। নভেম্বর মাসে মো. আজাদ আলীর নেতৃত্বাধীন গেরিলা দলের ওপর দায়িত্ব পড়ে ওই টহল ট্রেনে অ্যাম্বুশের। তারা রেকি করে স্থান নির্ধারণ করেন নাবিরপাড়া। তখন সেখানে জনবসতি ছিল না। দুই পাশে ছিল বিস্তৃত আখখেত। রাতে মো. আজাদ আলীর নেতৃত্বে গোপন শিবির থেকে বেরিয়ে পড়লেন একদল মুক্তিযোদ্ধা। অন্ধকারে হেঁটে পৌঁছালেন রেললাইনের ধারে। সেখানে তারা রেললাইনে বিস্ফোরক লাগাতে থাকলেন। এমন সময় হঠাৎ দূরে দেখা গেল ট্রেন ইঞ্জিনের আলো। দ্রুত তারা আড়ালে অবস্থান নিলেন। কিন্তু ট্রেনটি অদূরে থেমে গেল। এই সুযোগে মো. আজাদ আলী সহযোদ্ধাদের নিয়ে আবার কাজ শুরু করলেন। কিন্তু এক সহযোদ্ধার ভুলে আগেই ঘটল বিস্ফোরণ। উড়ে গেল আজাদ আলীর বাঁ হাতের কবজি। তিনি টেরও পেলেন না। ঘটনাচক্রে তাদের অপারেশনও সফল হলো।  সেদিন বিস্ফোরক লাইনের নিচে স্থাপনের পর তারা যখন মাইনের সঙ্গে যুক্ত তার ক্যামোফ্লেজ করছিলেন তখন দূরে ট্রেন ইঞ্জিনের আলো দেখা যায়। কথা ছিল টহল ট্রেন অ্যাম্বুশস্থলে এলে তারা বিস্ফোরণ ঘটাবেন। কিন্তু তার এক সহযোদ্ধার ভুলে ছয়টি মাইন একসঙ্গে আগেই বিস্ফোরিত হয়। বিস্ফোরণের পর মো. আজাদ আলী ও তার সহযোদ্ধারা নিরাপদ স্থানে যেতে থাকেন। তখনো তিনি বুঝতে পারেননি তার বাঁ হাতের কবজি উড়ে গেছে। কিছুক্ষণ পর ঘড়িতে সময় দেখতে গিয়ে দেখেন তার হাতের কবজি নেই। এদিকে বিস্ফোরণের শব্দ শুনে আবদুলপুরে অবস্থানরত টহল ট্রেনটি দ্রুত নাবিরপাড়ার দিকে আসার সময় মাইন বিস্ফোরণে সৃষ্ট গর্তে পড়ে ক্ষতিগ্রস্ত হয়। ট্রেনের ইঞ্জিন ও বগি প্রচণ্ড হুড়মুড় শব্দে খাদের ভেতর উল্টে পড়ে। এতে ১৬ জন পাকিস্তানি সেনা হতাহত হয়। মুক্তিযোদ্ধাদের উদ্দেশ্য ছিল টহল ট্রেনকে অ্যাম্বুশ করে বিস্ফোরকের সাহায্যে উড়িয়ে দেওয়ার।    পুরস্কার ও সম্মাননা ও মৃত্যু   বীর প্রতীক  মোঃ আজাদ আলী বীরপ্রতীক ২০২৫ সালের ১৩ জানুয়ারী  রাত ৮:৪৫ মিনিটে সম্মিলিত সামরিক হাসপাতালে ইন্তেকাল করেণ ।    তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
স্যার জর্জ চুট, ১ম ব্যারোনেট (১০ ফেব্রুয়ারি ১৬৬৫ – ৪ ফেব্রুয়ারি ১৭২২), কেন্ট কাউন্টির হিনক্সহিল প্লেসের বাসিন্দা, একজন ইংরেজ রাজনীতিবিদ ছিলেন। তিনি ১৬৯৬ থেকে ১৬৯৮ সাল পর্যন্ত উইনচেলসির সংসদ সদস্য (এমপি) ছিলেন। ১৭ সেপ্টেম্বর ১৬৮৪ সালে তাকে কেন্ট কাউন্টির হিনক্সহিল প্লেসের ব্যারোনেট পদে নিযুক্ত করা হয়। ১৭২২ সালের ফেব্রুয়ারিতে ৫৬ বছর বয়সে তার মৃত্যুর পর এই উপাধিটি বিলুপ্ত হয়ে যায়।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:জন্মস্থান অনুপস্থিত বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:১৭২২-এ মৃত্যু বিষয়শ্রেণী:১৬৬৫-এ জন্ম
থাম্ব অস্টিন হপকিনসন জেপি (২৪ জুন ১৮৭৯ - ২ সেপ্টেম্বর ১৯৬২) ছিলেন একজন ব্রিটিশ শিল্পপতি এবং সংসদ সদস্য (এমপি) যিনি ১৯১৮ থেকে ১৯২৯ এবং ১৯৩১ থেকে ১৯৪৫ সাল পর্যন্ত একজন স্বতন্ত্র সদস্য হিসাবে মসলেকে প্রতিনিধিত্ব করেছিলেন। এছাড়াও তিনি স্থানীয় কারণের জন্য একজন প্রখ্যাত হিতৈষী এবং আভিজাত্যের প্রতি দৃঢ় বিশ্বাসী ছিলেন।   তথ্যসূত্র    হু ইজ হু অফ ব্রিটিশ এমপি, ভলিউম 3 এম. স্টেনটন এবং এস. লিস (হারভেস্টার, ব্রাইটন, 1979)  1929 থেকে 1945 পর্যন্ত হাউস অফ কমন্সের টাইমস গাইড ( দ্য টাইমস, লন্ডন)  ব্রিটিশ পার্লামেন্টারি নির্বাচনের ফলাফল 1918-1949 FWS Craig দ্বারা (পার্লামেন্টারি রিসার্চ সার্ভিস, চিচেস্টার, 1983)   বহিঃসংযোগ    Tameside কাউন্সিল থেকে অস্টিন হপকিনসনের প্রতি শ্রদ্ধা  ন্যাশনাল পোর্ট্রেট গ্যালারি থেকে 1924 সালের ছবি   বহিঃসংযোগ      বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের কমন্সসভার স্বতন্ত্র সদস্য বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৯৬২-এ মৃত্যু বিষয়শ্রেণী:১৮৭৯-এ জন্ম বিষয়শ্রেণী:হপকিন্স পরিবার বিষয়শ্রেণী:ইংল্যান্ডের স্বতন্ত্র রাজনীতিবিদ
থাম্ব|200px|আনাতোলি ফয়োদোরোভিচ দোবরিনিন  আনাতোলি ফয়োদোরোভিচ দোবরিনিন (১৬ নভেম্বর ১৯১৯ - ৬ এপ্রিল ২০১০) একটি রাশিয়ান রাষ্ট্রপতি এবং সোভিয়েত কূটনীতিবিদ এবং রাজনীতিবিদ ১৯৬২ থেকে ১৯৮৬ সাল পর্যন্ত তিনি মার্কিন যুক্তরাষ্ট্রে সোভিয়েত রাষ্ট্রদূত ছিলেন।  তিনি কিউবাতে সোভিয়েত ক্ষেপণাস্ত্রের উপস্থিতি অস্বীকার করেন, যদিও তার পরে জানা নেই, সোভিয়েত প্রিমিয়ার নিকিতা ক্রুশ্চেভ মার্কিন যুক্তরাষ্ট্র কিউবান মিসাইল ক্রাইসিস এবং তার দূতাবাসের শুরুতে মার্কিন নাগরিকদের মধ্যে কৌতুক আকৃষ্ট করে। ইতোমধ্যে তাদের পাঠানো হয়েছে এবং আমেরিকানদের ইতোমধ্যে তাদের ছবি ছিল। ১৯৬৮ থেকে ১৯৭৪ সালের মধ্যে তিনি কিসিঞ্জার -এর সোভিয়েত সমাপ্তি নামে পরিচিত ছিলেন। ডবিরিনিন সরাসরি রিচার্ড নিক্সন রাষ্ট্রপতির সভাপতি এবং কমিউনিস্টের পুঁজিবাজার সোভিয়েত ইউনিয়নের পার্টি সোভিয়েত পল্লবুরো।   জন্ম ও শিক্ষাজীবন  দোবরিনিন ওয়াস বোর্ন ইন টি ভাল্লাগে অফ ক্রাসনায় গড়কা, নেয়ার মজহাইস্ক ইন টি মস্কো ওব্লাস্ট, ও ১৬ নভেম্বর ১৯১৯.   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০১০-এ মৃত্যু বিষয়শ্রেণী:স্নায়ুযুদ্ধকালীন কূটনীতিবিদ
এস এইচ এম বি নূর চৌধুরী (জন্ম: অজানা) বাংলাদেশ সেনাবাহিনীর একজন সাবেক সামরিক অফিসার। তিনি শেখ মুজিবুর রহমানের আত্মস্বীকৃত ও মৃত্যুদণ্ডাদেশপ্রাপ্ত আসামী। বর্তমানে তিনি কানাডায় অবস্থান করছেন। প্রথম আলো   জন্ম ও শিক্ষাজীবন  এস এইচ এম বি নূর চৌধুরীর জন্ম সিলেটে। তার বাবার নাম এম এ নূর।   কর্মজীবন  পাকিস্তান সেনাবাহিনীতে চাকুরি করতেন এস এইচ এম বি নূর চৌধুরী। ১৯৭১ সালে পশ্চিম পাকিস্তানে কর্মরত ছিলেন তিনি। মুক্তিযুদ্ধ শুরু হলে জুলাই মাসে পাকিস্তান থেকে ভারতে যান। তাকে মুক্তিবাহিনীতে অন্তর্ভুক্ত করে মুক্তিবাহিনীর প্রধান সেনাপতি জেনারেল মুহাম্মদ আতাউল গণি ওসমানীর এইড ডি ক্যাম্প (এডিসি) হিসেবে নিয়োগ দেওয়া হয়। অক্টোবর মাসের মাঝামাঝি নিয়মিত মুক্তিবাহিনীর জেড ফোর্সে অন্তর্ভুক্ত হন তিনি।   শেখ মুজিবুর রহমানের হত্যাকাণ্ডে ভূমিকা  ৭৫ এর হত্যাকাণ্ডের সাক্ষী বঙ্গবন্ধুর বিশ্বস্ত গৃহকর্মী আবদুর রহমান শেখ রমা জানান: “১৯৭৫ সালের ১৫ আগস্ট আনুমানিক ভোর ৫টার দিকে হঠাৎ বেগম মুজিব দরজা খুলে বাইরে এসে বলেন, দুস্কৃতকারীরা সেরনিয়াবাতের বাসা আক্রমণ করেছে। দ্রুত লেকের পাড়ে গিয়ে দেখি কিছু আর্মি গুলি করতে করতে বঙ্গবন্ধুর বাড়ির দিকে আসছে। বঙ্গবন্ধুকে তখন পিএ এবং রিসেপশনিস্টের রুমে কথা বলতে দেখি। দোতলায় উঠে দেখি বেগম মুজিব ছোটাছুটি করছেন। তিন তলায় গিয়ে আর্মিরা বাসা আক্রমণ করেছে বলে শেখ কামালকে ঘুম থেকে উঠাই। কামাল দ্রুত একটা শার্ট এবং প্যান্ট পরে নিচের দিকে চলে যান। তার স্ত্রী সুলতানা কামাল দোতলায় আসেন। দোতলায় একইভাবে শেখ জামালকে ঘুম থেকে উঠাই। শেখ জামালও দ্রুত শার্ট-প্যান্ট পরে মায়ের রুমে যান, সঙ্গে তার স্ত্রীও ছিলেন। তখন খুব গুলি হচ্ছিলো। এই পর্যায়ে শেখ কামালের আর্তচীৎকার শুনতে পাই।  এর আগেই বঙ্গবন্ধু নিচে নেমে আবার দোতলায় চলে এসেছিলেন। গুলি থামলে তিনি তার রুম থেকে বের হওয়ামাত্র আর্মিরা তাকে তার বেডরুমের সামনে ঘিরে ফেলে।”  রমা জানান: শেখ মুজিবুর রহমান তাদের বলেন, তোরা কি চাস? কোথায় নিয়া যাবি আমাকে? তারা তখন বঙ্গবন্ধুকে সিঁড়ির দিকে নিয়ে যাচ্ছিলো। দুই/তিন ধাপ নামার পর নিচের দিক থেকে আর্মিরা গুলি করে।   খেতাব বাতিলকরণ  ২০২১ সালের ৬ জুন বাংলাদেশ সরকারের মুক্তিযুদ্ধ বিষয়ক মন্ত্রণালয় প্রজ্ঞাপণের মাধ্যমে নুর চৌধুরীসহ মোট ৪ জনের খেতাব বাতিল করে।   তথ্যসূত্র   বিষয়শ্রেণী:বীর বিক্রম বিষয়শ্রেণী:শেখ মুজিবুর রহমানের হত্যাকাণ্ড বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:বাংলাদেশী লেফটেন্যান্ট কর্নেল বিষয়শ্রেণী:মুক্তিবাহিনীর কর্মকর্তা
করাচি বন্দর হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল করাচি ইন্টারন্যাশনাল কন্টেইনার টার্মিনাল। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়।   অবস্থান  করাচি ইন্টারন্যাশনাল কন্টেইনার টার্মিনালটি আরব সাগরের তীরে করাচি শহরে অবস্থিত। বন্দরটি পাকিস্তানের দক্ষিণে সিন্ধু নদের ব-দ্বীপ ভূমিতে অবস্থিত। এটি সমুদ্র সমতল থেকে প্রায় ৮ মিটার উচ্চতায় অবস্থিত। এই করাচি বন্দরের টার্মিনালটি ২৪.৫৪ উত্তর ও ৬১.১৬ দক্ষিণে অবস্থিত। এই বন্দর থেকে গদর বন্দর প্রায় ৩৪০ কিলোমিটার দূরে অবস্থিত। এছাড়া এই টার্মিনাল বন্দরটি থেকে দেশের রাজধানী শহর ইসলামাবাদ ৪০০ কিলোমিটারের অধিক দূরত্বে ও লাহোর ৩৫০ কিলোমিটার দূরত্বে অবস্থিত। এখান থেকে ভারতের মুম্বাই বন্দর প্রায় ১০০০ হাজার কিলোমিটার দূরত্বে অবস্থিত। করাচি বন্দর থেকে গুরুত্বপূর্ণ সমুদ্রপথ যেটি আরব সাগর হয়ে, পূর্ব এশিয়া হয়ে চীন, জাপান পর্যন্ত চলে গেছে, সেই পথের খুব বন্দরটি কাছেই অবস্থিত। আবার বন্দরটি বিখ্যাত হরমুজ প্রণালীর খুব কাছেই অবস্থিত।   পশ্চাৎভূমি  করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।   পোতাশ্রয়  করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে।   পণ্য আমদানি-রপ্তানি  বন্দরটি দেশের অধিকাংশ পণ্য আমদানি ও রপ্তানি করে। বন্দরটি ৬৫ মিলিয়ন টন কার্গো ও ১.৫৩ মিলিয়ন টিইইউএস কন্টেইনার পরিবহন করেছে ২০১৫ সালে। করাচি বন্দরের করাচি ইন্টারন্যাশনাল কন্টেইনার টার্মিনাল দিয়ে প্রতি বছর প্রায় ৩ লক্ষ কন্টেইনার পরিবাহিত হয়।   তথ্যসূত্র    বহিঃসংযোগ   বিষয়শ্রেণী:পাকিস্তানের বন্দর
কুমার স্বামী কামরাজ নাদার (), (১৫ জুলাই১৯০৩Revised edition of book on Kamaraj to be launched , The Hindu, 8 July 2009 – ২ অক্টোবর ১৯৭৫Crusading Congressman, Frontline Magazine , hinduonnet.com. 15–28 September 2001) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাকে ভারতের রাজনীতির রাজনীতি নির্মাতা বলা হতো।  তথ্যসূত্র  বিষয়শ্রেণী:১৯০৩-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:ভারতরত্ন প্রাপক বিষয়শ্রেণী:প্রথম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:তামিলনাড়ুর মুখ্যমন্ত্রী বিষয়শ্রেণী:ভারতীয় হিন্দু বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় জাতীয়তাবাদী বিষয়শ্রেণী:ভারতীয় রাজনৈতিক দলের প্রতিষ্ঠাতা বিষয়শ্রেণী:ভারতীয় সমাজতন্ত্রী বিষয়শ্রেণী:ভারতীয় তামিল রাজনীতিবিদ বিষয়শ্রেণী:তামিলনাড়ুর লোকসভা সদস্য বিষয়শ্রেণী:মাদ্রাজ বিধানসভার সদস্য ১৯৫৭-১৯৬২ বিষয়শ্রেণী:ভারতীয় জাতীয় কংগ্রেসের সভাপতি বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:মাদ্রাজ বিধানসভার সদস্য ১৯৬২-১৯৬৭